CELEX: 22021D0020
Language: lv
Date: 2020-12-22 00:00:00
Title: ĀKK un ES Vēstnieku komitejas Lēmums Nr. 3/2020 (2020. gada 22. decembris), ar ko pagarina Lauksaimniecības un lauku sadarbības tehniskā centra (CTA) valdes locekļu pilnvaru termiņu [2021/20]

12.1.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 10/8
               
            
         ĀKK UN ES VĒSTNIEKU KOMITEJAS LĒMUMS Nr. 3/2020
         (2020. gada 22. decembris),
         ar ko pagarina Lauksaimniecības un lauku sadarbības tehniskā centra (CTA) valdes locekļu pilnvaru termiņu [2021/20]
         ĀKK UN ES VĒSTNIEKU KOMITEJA,
         ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses (1), un jo īpaši tā III pielikuma 2. panta 5. punktu,
         ņemot vērā ĀKK un ES Vēstnieku komitejas Lēmumu Nr. 5/2013 (2013. gada 7. novembris) par Lauksaimniecības un lauku sadarbības tehniskā centra (CTA) statūtiem (2) un jo īpaši minētā lēmuma pielikuma 5. panta 4. punktu,
         tā kā:
         
                     (1)
                  
                  
                     
                        CTA statūtu 5. panta 4. punktā paredzēts, ka Lauksaimniecības un lauku sadarbības tehniskā centra (CTA) valdes locekļus ĀKK un ES Vēstnieku komiteja ieceļ saskaņā ar komitejas izstrādātām procedūrām uz laikposmu līdz pieciem gadiem un viņu darbību pārskata termiņa vidusposmā.
                  
               
                     (2)
                  
                  
                     Saskaņā ar ĀKK un ES partnerattiecību nolīguma 95. panta 1. punktu nolīgumam vajadzēja būt spēkā līdz 2020. gada 29. februārim.
                  
               
                     (3)
                  
                  
                     Saskaņā ar ĀKK un ES Vēstnieku komitejas Lēmumu Nr. 3/2019 (2019. gada 17. decembris) pieņemt pārejas posma pasākumus, ievērojot ĀKK un ES partnerattiecību nolīguma 95. panta 4. punktu (3), ĀKK un ES partnerattiecību nolīguma noteikumu piemērošana tika pagarināta līdz 2020. gada 31. decembrim vai līdz jaunā nolīguma spēkā stāšanās brīdim, vai līdz jaunā nolīguma provizoriskas piemērošanas brīdim starp Savienību un ĀKK valstīm atkarībā no tā, kas notiek agrāk.
                  
               
                     (4)
                  
                  
                     Saskaņā ar ĀKK un ES Vēstnieku komitejas Lēmumu Nr. 1/2020 (2020. gada 24. februāris), ar ko ieceļ amatā Lauksaimniecības un lauku sadarbības tehniskā centra (CTA) valdes locekļus un direktoru (4), valdes locekļu pilnvaru termiņš beidzas 2020. gada 31. decembrī.
                  
               
                     (5)
                  
                  
                     Saskaņā ar ĀKK un ES Vēstnieku komitejas Lēmumu Nr. 2/2020 (2020. gada 4. decembris) grozīt ĀKK un ES Vēstnieku komitejas Lēmumu Nr. 3/2019 pieņemt pārejas posma pasākumus, ievērojot ĀKK un ES partnerattiecību nolīguma 95. panta 4. punktu (5), ĀKK un ES partnerattiecību nolīguma noteikumu piemērošana tika pagarināta līdz 2021. gada 30. novembrim vai līdz jaunā nolīguma spēkā stāšanās brīdim, vai līdz jaunā nolīguma provizoriskas piemērošanas brīdim starp Savienību un ĀKK valstīm atkarībā no tā, kas notiek agrāk.
                  
               
                     (6)
                  
                  
                     Tāpēc CTA valdes locekļu pilnvaru termiņš būtu jāpagarina,
                  
               IR PIEŅĒMUSI ŠĀDU LĒMUMU.
         
            1. pants
            Neskarot jebkādus turpmākus lēmumus, kurus ĀKK un ES Vēstnieku komitejai varētu būt jāpieņem saskaņā ar tās prerogatīvām, ar šo līdz 2021. gada 30. novembrim pagarina šādu CTA valdes locekļu pilnvaru termiņu:
            
                        —
                     
                     
                        Prof. Augusto Manuel CORREIA kungs,
                     
                  
                        —
                     
                     
                        
                           David HUNTER kungs,
                     
                  
                        —
                     
                     
                        
                           Helena JOHANSSON kundze,
                     
                  
                        —
                     
                     
                        
                           Abel KPAWILINA-NAMKOISSE kungs,
                     
                  
                        —
                     
                     
                        Dr. Boitshoko NTSHABELE kungs un
                     
                  
                        —
                     
                     
                        
                           Frederike PRAASTERINK kundze,
                     
                  
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2020. gada 22. decembrī
            
               
                  ĀKK un ES Vēstnieku komitejas vārdā –
               
               
                  priekšsēdētājs
               
               Michael CLAUSS
            
         
         
            (1)  OV L 317, 15.12.2000., 3. lpp.
         
         
            (2)  OV L 309, 19.11.2013., 50. lpp.
         
         
            (3)  OV L 1, 3.1.2020., 3. lpp.
         
         
            (4)  OV L 72, 9.3.2020., 26. lpp.
         
         
            (5)  OV L 420, 14.12.2020., 32. lpp.